
Nr. 313/17.01.2025
REFERAT DE APROBARE 
la Proiectul de hotărâre privind aprobarea achiziționării serviciilor juridice de consultanță, de asistență și de reprezentare în justiție pentru apărarea intereselor Comunei Liebling și ale autorității publice locale din Comuna Liebling, județul Timiș, în anul 2025 , precum si aprobarea raportelor de activitate pentru anul 2024 privind activitatea de reprezentare juridică
Pentru a asigura asistența juridică, respectiv asistarea și reprezentarea Consiliului Local al Comunei Liebling, a Primarului Comunei Liebling, a Compartimentelor din cadrul Primăriei Comunei Liebling și a Comunei Liebling, în cauzele care sunt de competența instanței, consider că este necesară și oportună inițierea unui proiect de hotărâre privind încheierea contractelor  privind servicii juridice de consultanță, de asistență și/sau reprezentare în justiție cu Cabinete de avocatură a Unității administrativ – teritoriale Liebling. 
Ca atare, având în vedere: 
- Prevederile art. 1 alin. (1) din O.U.G. nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative ,, Autoritățile și instituțiile publice ale administrației publice centrale și locale, indiferent de modul de finanțare și subordonare, societățile naționale, companiile naționale și societățile comerciale cu capital integral sau majoritar de stat, precum și regiile autonome care au în structura organizatorică personal propriu de specialitate juridică, nu pot achiziționa servicii juridice de consultanță, de asistență și/sau reprezentare’’. Raportat la alin. 2 al aceluiași articol se prevede faptul că ,, În situații temeinic justificate, în care activitățile juridice de consultanță, de asistență și/sau reprezentare, necesare autorităților și instituțiilor publice prevăzute la alin. (1), nu se pot asigura de către personalul de specialitate juridică, angajat în aceste entități, pot fi achiziționate servicii de această natură, în condițiile legii, numai cu aprobare:..lit. b) consiliilor locale, consiliilor județene sau Consiliul General al Municipiului București, după caz pentru autoritățile și instituțiile publice ale administrației publice locale. ’’
Reținând că în temeiul art.109 alin. (3) din O.U.G. nr. 57/2019, privind Codul administrative cu modificările și completările ulterioare ,, Atribuția de reprezentare în justiție poate fi exercitată în numele primarului sau după caz al președintelui consiliului județean de către consilierul juridic din aparatul de specialitate ori de către un avocat angajat în condițiile legii. 
În anul 2024 au fost achiziționate servicii juridice în cuantum total de 42.790 de lei, repartizați pe cauze, după cum urmează: 6 cauze având ca obiect Fond Funciar, anulare parțială Titlu de Proprietate, consfințire accord de mediere, suprapunere parcele extravilan, 3 cauze executare silită și contestație la executare, 2 cauze obligație de a face (demolare garaj), 1 cauză contestație Decizie de Impunere, 2 cauze contestație la executare silită, apel și recurs în dosarele din anii prcedenți, consiliere juridică acordată compartimentelor din apartaul de specialitate al primarului, inclusiv consiliere Compartimentului Financiar-Contabilitate, Taxe și Impozite Locale în vederea îndeplinirii corespunzătoare a procedurilor de executare silită a crențelor bugetare restante, etc.. 

Față de considerentele sus menționate, având în vedere necesitatea reprezentării în instanță pentru apărarea intereselor instituției și patrimoniului comunei, propun Consiliului Local Liebling, adoptarea proiectului de hotărâre privind aprobarea achiziționării de servicii juridice de consultanță, de asistență și/sau reprezentare în justiție cu Cabinete de avocatură a Unității administrativ – teritoriale Liebling 2025.

